Komisjoni otsus,

29. aprill 2004,

millega kiidetakse heaks Eesti, Küprose, Läti, Leedu, Malta, Poola, Slovakkia, Sloveenia, Tšehhi ja Ungari poolt kooskõlas nõukogu direktiiviga 96/23/EÜ esitatud ainejääkide seirekavad

(teatavaks tehtud numbri K(2004) 1607 all)

(EMPs kohaldatav tekst)

(2004/449/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Eesti, Küprose, Läti, Leedu, Malta, Poola, Slovakkia, Sloveenia, Tšehhi ja Ungari ühinemislepingut, eriti selle artikli 2 lõiget 3,

võttes arvesse Eesti, Küprose, Läti, Leedu, Malta, Poola, Slovakkia, Sloveenia, Tšehhi ja Ungari ühinemislepingut, eriti selle artiklit 57,

ning arvestades järgmist:

(1) Nõukogu 29. aprilli 1996. aasta direktiiviga 96/23/EÜ [1] nähakse ette teatavate elusloomades ja loomsetes toodetes esinevate ainete ja nende ainete jääkide seiremeetmed ning sätestatakse, et liikmesriigid peavad esitama komisjonile heakskiitmiseks ainejääkide seirekavad.

(2) Veterinaariavaldkonnas teavitamise kohustust käsitlevas loetelus, mis on sätestatud ühinemislepingu lõppakti [2] viimases lõigus, nähakse ette liikmesriikide kohustus esitada komisjonile kogu vajalik teave vähemalt kuus kuud varem, et akti oleks võimalik kohaldada ühinemise kuupäevast, kaasa arvatud loetelu III peatüki 2. jaotises osutatud ainejääkide seirekavad, tagamaks uute liikmesriikide valmisolek kontrollida teatavaid aineid ja nende jääke elusloomades ja loomsetes toodetes kooskõlas direktiiviga 96/23/EÜ.

(3) 2. septembril 2003 teavitati uusi liikmesriike kirja teel vajadusest esitada komisjonile kõnealused ainejääkide seirekavad.

(4) Tšehhi edastas komisjonile 24. oktoobri 2003. aasta dokumendis kava, milles täpsustati 2004. aastal rakendatavad siseriiklikud meetmed teatavate ainete ja ainejääkide avastamiseks elusloomades ja loomsetes toodetes. Komisjoni nõudmise kohaselt muudeti ja täiendati kõnealust kava 16. jaanuari ja 20. veebruari 2004. aasta dokumentidega ning see viidi vastavusse direktiivi 96/23/EÜ nõuetega.

(5) Eesti edastas komisjonile 29. oktoobri 2003. aasta dokumendis kava, milles täpsustati 2004. aastal rakendatavaid siseriiklikke meetmeid teatavate ainete ja ainejääkide avastamiseks elusloomades ja loomsetes toodetes. Komisjoni nõudmise kohaselt muudeti ja täiendati kõnealust kava 2003. aasta 16. detsembri ja 2004. aasta 1. märtsi dokumentidega ning see viidi vastavusse direktiivi 96/23/EÜ nõuetega.

(6) Küpros edastas komisjonile 27. oktoobri 2003. aasta dokumendis kava, milles täpsustati 2004. aastal rakendatavaid siseriiklikke meetmeid teatavate ainete ja ainejääkide avastamiseks elusloomades ja loomsetes toodetes. Komisjoni nõudmise kohaselt muudeti ja täiendati kõnealust kava 4. veebruari ja 14. märtsi 2004. aasta dokumentidega ning see viidi vastavusse direktiivi 96/23/EÜ nõuetega. Lisaks sellele andis Küpros 23. märtsil 2004. aastal laboratoorse suutlikkuse osas lisatagatisi.

(7) Läti edastas komisjonile 1. novembri 2003. aasta dokumendis kava, milles täpsustati 2004. aastal rakendatavaid siseriiklikke meetmeid teatavate ainete ja ainejääkide avastamiseks elusloomades ja loomsetes toodetes. Komisjoni nõudmise kohaselt muudeti ja täiendati kõnealust kava 10. jaanuari ja 2. märtsi 2004. aasta dokumentidega ning see viidi vastavusse direktiivi 96/23/EÜ nõuetega.

(8) Leedu edastas komisjonile 30. oktoobri 2003. aasta dokumendis kava, milles täpsustati 2004. aastal rakendatavaid siseriiklikke meetmeid teatavate ainete ja ainejääkide avastamiseks elusloomades ja loomsetes toodetes. Komisjoni nõudmise kohaselt muudeti ja täiendati kõnealust kava 14. jaanuari ja 26. veebruari 2004. aasta dokumentidega ning see viidi vastavusse direktiivi 96/23/EÜ nõuetega.

(9) Ungari edastas komisjonile 1. novembri 2003. aasta dokumendis kava, milles täpsustati 2004. aastal rakendatavaid siseriiklikke meetmeid teatavate ainete ja ainejääkide avastamiseks elusloomades ja loomsetes toodetes. Komisjoni nõudmise kohaselt muudeti ja täiendati kõnealust kava 19. jaanuari ja 1. märtsi 2004. aasta dokumentidega ning see viidi vastavusse direktiivi 96/23/EÜ nõuetega.

(10) Malta edastas komisjonile 28. oktoobri 2003. aasta dokumendis kava, milles täpsustati 2004. aastal rakendatavaid siseriiklikke meetmeid teatavate ainete ja ainejääkide avastamiseks elusloomades ja loomsetes toodetes. Komisjoni nõudmise kohaselt muudeti ja täiendati kõnealust kava 3. veebruari ja 1. märtsi 2004. aasta dokumentidega ning see viidi vastavusse direktiivi 96/23/EÜ nõuetega.

(11) Poola edastas komisjonile 18. novembri 2003. aasta dokumendis kava, milles täpsustati 2004. aastal rakendatavaid siseriiklikke meetmeid teatavate ainete ja ainejääkide avastamiseks elusloomades ja loomsetes toodetes. Komisjoni nõudmise kohaselt muudeti ja täiendati kõnealust kava 27. jaanuari ja 26. veebruari 2004. aasta dokumentidega ning see viidi vastavusse direktiivi 96/23/EÜ nõuetega.

(12) Sloveenia edastas komisjonile 30. oktoobri 2003. aasta dokumendis kava, milles täpsustati 2004. aastal rakendatavaid siseriiklikke meetmeid teatavate ainete ja ainejääkide avastamiseks elusloomades ja loomsetes toodetes. Komisjoni nõudmise kohaselt muudeti ja täiendati kõnealust kava 9. jaanuari, 30. jaanuari ning 29. veebruari 2004. aasta dokumentidega ning see viidi vastavusse direktiivi 96/23/EÜ nõuetega.

(13) Slovakkia edastas komisjonile 31. oktoobri 2003. aasta dokumendis kava, milles täpsustati 2004. aastal rakendatavaid siseriiklikke meetmeid teatavate ainete ja ainejääkide avastamiseks elusloomades ja loomsetes toodetes. Komisjoni nõudmise kohaselt muudeti ja täiendati kõnealust kava 7. jaanuari ja 27. veebruari 2004. aasta dokumentidega ning see viidi vastavusse direktiivi 96/23/EÜ nõuetega.

(14) Kõnealuste kavade läbivaatamisel on ilmnenud, et need on kooskõlas direktiiviga 96/23/EÜ, eriti selle artiklitega 5 ja 7. Seetõttu tuleks need heaks kiita.

(15) Alalist toiduahela ja loomatervishoiu komiteed on teavitatud käesolevas otsuses sätestatud meetmetest,

ON VASTU VÕTNUD KÄESOLEVA OTSUSE:

Artikkel 1

Eesti, Küprose, Läti, Leedu, Malta, Poola, Slovakkia, Sloveenia, Tšehhi ja Ungari esitatud seirekavad direktiivi 96/23/EÜ I lisas loetletud ainete ja nende jääkide avastamiseks elusloomades ja loomsetes toodetes on heaks kiidetud.

Artikkel 2

Liikmesriigid võtavad vastu artiklis 1 osutatud ainejääkide seirekava rakendamiseks vajalikud õigusnormid. Liikmesriigid teatavad sellest viivitamata komisjonile.

Artikkel 3

Käesolevat otsust kohaldatakse vastavalt Eesti, Küprose, Läti, Leedu, Malta, Poola, Slovakkia, Sloveenia, Tšehhi ja Ungari 2003. aasta ühinemislepingule ja alates selle ühinemislepingu jõustumise kuupäevast.

Artikkel 4

Käesolev otsus on adresseeritud liikmesriikidele.

Brüssel, 29. aprill 2004

Komisjoni nimel

komisjoni liige

David Byrne

[1] EÜT L 125, 29.4.1996, lk 10.

[2] ELT L 236, 23.9.2003, lk 961.

--------------------------------------------------